Daihatsu Midget ya iku kendaraan kang roda telu (siji ing ngarep, loro ing mburi) kang tau diprodhuksi produsèn otomotif Jepang, Daihatsu. Kendaraan iki ukurané cilik saéngga diwénéhi jeneng "midget" (kang tegesé kerdil).

Daihatsu Midget iku kendharaan Daihatsu kang sepisanan kang ana ing Indonésia lan kondhang kanthi jeneng Bemo.

Sajarah 
Daihatsu jaman mbiyèn misuwur dadi prodhusèn truk cilik kang rodhané telu. Sawisé Toyota nggawé truk kang rodané papat ing taun 1954 (kang misuwur kanthi jeneng Toyoace). Daihatsu banjur ngrembakakaké kendharaan kang rodhané telu ing wektu iku kang olèh disopiri karo wong kang nduwé SIM mobil kompak ing Jepang. Hasilé Daihatsu Midget kang wiwit dipasaraké nalika taun 1957. Konsumèn nyatané seneng iklan Daihatsu Midget ing tivi Jepang kang dibintangi aktor komedi Kon Ōmura lan kanthi iklan iku, Daihatsu Midget banjur payu akèh.

Modhel

Modhel DK 
Modhél DK wiwit didol nalika tanggal 1 Agustus 1957. Setir dhapuré kaya stang sepeda motor. Panggonan kanggo nyetir nduwé penutup saka kanvas. Pérangan ruangan kanggo nyetir ora nduwé lawang. Dawané Daihatsu Midget ya iku 2.540 mm, ambané 1.200 mm, lan dhuwuré 1.500 mm. Penumpang kang bisa numpak Daihatsu Midget cacahé siji. Saliyané iku Daihatsu Midget nduwé mesim tipe ZA, ana kipasé, kapasitas silinder 250 cc, bahan bakar bènsin. Daihatsu Midget duwé kakuwatan maksimum 10 tenaga jaran. Daihatsu Midget nduwé kecepatan maksimum 65 km/jam (spesifikasi saka katalog) lan maksimum momotan 300 kg,kanthi berat kosong 350 kg.

Cathetan suku 

Daihatsu Midget
Montor Daihatsu